text: Boligforeninger går sammen
  22 februar 2013 kl. 15.38
  De to almennyttige boligforeninger i Haderslev har sluttet sig sammen i en fælles organisation.
  Det er HAB og Sydbo, der i alt har 2.500 lejligheder.
  Sammenslutningen blev beseglet på en generalforsamling i HAB torsdag aften, hvor 265 af de afgivne 283 stemmer sagde god for en fælles organisation. Sydbo har allerede stemt for en fusion.
  Boligforeningerne slår sig sammen 1. september.
  HAB har i de seneste to år administreret de 300 lejemål i Sydbo.
  